́маши къ сему̀ на милосе́рдіе и млс̑ть преклоня́ющыя тя̀ крс̑тъ и во́льную сме́рть, ю́же за ны̀ неблагода̂рныя претерпѣ́лъ єсѝ, по́двиги ктому̀ апс̑лѡвъ, прпд̑бныхъ, по́стникѡвъ, и мч҃нкѡвъ крѡ́ви:предъ̑ всѣ́ми же ѻ́бщую всѣ́хъ наде́жду и сп҃се́ніе, па́че сло́ва безъ̑ сѣ́мене ро́ждшую тя̀:и́хже мѡльбы̀ человѣколю́бнѡ пріе́мъ, услы́ши ны̀, іи҃се сладча́йшій, моля́щыя ти ся, и нижѐ то́кмѡ ѡ на́съ самѣ́хъ, но и ѡ ни́хже до́лжни єсмы̀:посо́бствуй бл҃гочести́вѣйшему, самодержа́внѣйшему, вели́кому госуда́рю на́шему, імпера́тору нікола́ю алеѯа́ндровичу всея̀ рѡссі́и и всему̀ ца́рствующему до́му, все́й пала́тѣ, во́инству и все́й держа́вѣ и́хъ, да́руй на супоста́ты побѣ́ду, и ца́рство и́хъ ми́ромъ ѡградѝ